Удзельнікамі навагодняга свята, на якое гасцінна запрасіла актавая зала гімназіі 24 снежня, сталі дзеці з прыёмных сем’яў і дзіцячых дамоў сямейнага тыпу. Казачныя героі змянялі адзін аднаго, запрашаючы ўдзельнікаў свята ў карагоды і гульні. Сняжынкі, Снежная Каралева, Баба Яго і яе світа, Дзед Мароз са Снягуркай і іх памочніцы з танцавальнага калектыву “Эдэльгія” – юныя артысты з гімназіі — стваралі святочны настрой і дарылі адчуванне казкі.